**ROMÂNIA PROIECT DE HOTĂRÂRE nr. 58/2022**

**JUDEŢUL HUNEDOARA**

**ORAŞUL CĂLAN**

**CONSILIUL LOCAL**

**HOTĂRÂREA nr. /2022**

pentru aprobarea Programului manifestărilor social-comunitare, cultural-artistice și de divertisment care se vor organiza pe parcursul anului 2022 în orașul Călan

Consiliul local al orașului Călan, întrunit legal în ședința ordinară din data de \_\_\_\_/2022;

Luând în dezbatere proiectul de hotărâre nr.\_\_/2022 pentru aprobarea pentru aprobarea Programului manifestărilor social-comunitare, cultural-artistice și de divertisment care se vor organiza pe parcursul anului 2022 în orașul Călan, inițiat de primarul orașului Călan;

Având în vedere referatul de aprobare nr.58/28/15.06.2022 al primarului orașului Călan, raportul de specialitate nr.\_\_\_/29/2022 al Serviciului Financiar,

Văzând avizul favorabil nr.\_\_\_/58/2022 al Comisiei de specialitate pentru programe de dezvoltare economico-socială, buget, finanţe, programe de dezvoltare, administrarea domeniului public și privat al orașului Călan și avizul favorabil nr.\_\_\_/59/2022 al Comisiei de specialitate a Consiliului local Călan pentru învăţământ, sănătate, protecţie socială, cultură, activităţi sportive şi de agrement, administraţie publică locală, juridic, apărarea ordinii şi liniştii publice, respectarea drepturilor şi libertăţilor cetăţeanului;

Ținând cont de prevederile:

- art. 3 din O.U.G. nr. 118/2006 privind înfiinţarea, organizarea şi desfăşurarea activităţilor aşezămintelor culturale, cu modificările şi completările ulterioare;

- O.G. nr. 51/1998 privind îmbunătăţirea sistemului de finanţare a programelor şi proiectelor culturale, cu modificările şi completările ulterioare, în special art.32;

- art. 1 alin. 2 lit. a, art. 19 alin. 1 lit. a, art. 54 și ale art. 68-69 din Legea nr. 273/2006 privind finanţele publice, cu modificările şi completările ulterioare;

În temeiul prevederilor art. 87 alin. 1, art. 110 alin. 1, art. 129 alin. 1, 2 și 7 lit. a, d-f, art. 139 alin. 3 lit. a, art. 196 alin. 1 lit. a și art. 197-200 din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂȘTE :**

Art.1. Se aprobă Programul manifestărilor social-comunitare, cultural-artistice și de divertisment care se vor organiza pe parcursul anului 2022 în Orașul Călan, prevăzut în anexa la prezenta hotărâre.

Art.2. Finanţarea cheltuielilor prevăzute la art. 1 se face de la bugetul local al orașului Călan secţiunea de funcţionare capitolul 67.02 - ”Cultură, recreere si religie”, precum şi din sume provenite din sponsorizări.

Art.3. Prezenta hotărâre poate fi contestată în termenul prevăzut de Legea contenciosului administrativ nr. 554/2004, cu modificările şi completările ulterioare, la Tribunalul Hunedoara, Secţia Contencios Administrativ.

Art.4. Prezenta hotărâre se aduce la cunoştinţă publică prin afişare la sediul Consiliului local al oraşului Călan şi se comunică Instituţiei Prefectului Judeţului Hunedoara, Primarului oraşului Călan, serviciilor și compartimentelor interesate din cadrul Primăriei Orașului Călan.

Călan,

15.06.2022

**Iniţiator, Avizat pentru legalitate,**

**Primarul oraşului Călan, Secretarul general al oraşului Călan,**

**Iovănesc Filip Adrian Vulpe Stelian Ioan**

Cvorum necesar: majoritatea consilierilor locali prezenţi

Sistem de vot: deschis.

**R O M Â N I A**

**JUDEŢUL HUNEDOARA**

**PRIMARUL ORAŞULUI CĂLAN**

**REFERAT DE APROBARE nr. 58 /28/2022**

la proiectul de hotărâre nr.58/2022 pentru aprobarea Programului manifestărilor social-comunitare, cultural-artistice și de divertisment care se vor organiza pe parcursul anului 2022 în orașul Călan

Pe tot parcursul anului 2022 se vor organiza de către Primăria orașului Călan o serie de manifestări social-comunitare, cultural-artistice și de divertisment, menite să marcheze și să celebreze diverse momente importante din viața orașului și a satelor aparținătoare.

Aceste manifestări vor să demonstreze și să susțină voinţa de divertisment şi capacitatea de creaţie a comunităţii locale oferind opţiuni în care să se regăsească dezideratele tuturor categoriilor sociale din orașul Călan și satele aparținătoare și sunt avizate de Comisia pentru învăţământ, sănătate, protecţie socială, cultură, activităţi sportive şi de agrement, administraţie publică locală, juridic, apărarea ordinii şi liniştii publice, respectarea drepturilor şi libertăţilor cetăţeanului a Consiliului local al oraşului Călan.

În vederea asigurării unui ambient plăcut, în conformitate cu prevederile Legii nr. 273/2006 privind finanţele publice locale, cu modificările şi completările ulterioare ,ale Legii nr.317/2021 - Legea bugetului de stat pe anul 2022,dar și ale O.U.G. nr.57/2019 privind Codul administrativ, în orașul Călan se vor organiza manifestări social-comunitare, cultural-artistice și de divertisment, care se vor desfășura pe parcursul anului 2022.

Primăria orașului Călan organizează şi îndrumă aceste activităţi, asigură promovarea evenimentelor organizate în scopul satisfacerii cerințelor publicului de toate vârstele, urmărește buna desfăşurare a acestora și acordă o atenție sporită cerințelor tinerilor.

Serviciul Financiar precum și cel de achiziții publice stabileşte necesitățile, oportunitatea şi legalitățile angajării şi utilizării creditelor bugetare în limita şi cu destinaţia aprobată.

Ca urmare în conformitate cu prevederile art. 129 din O.U.G. nr.57/2019 privind Codul administrativ, cu modificările și completările ulterioare , propun spre dezbatere acest proiect de hotărâre pentru aprobarea principalelor manifestări social-comunitare, cultural-artistice și de divertisment care se vor desfășura în orașul Călan pe parcursul acestui an.

Susținerea din punct de vedere legal este fundamentată de prevederile:

- Legii nr.317/2021 - Legea bugetului de stat pe anul 2022,

- art. 3 din O.U.G. nr. 118/2006 privind înființarea, organizarea şi desfășurarea activităților așezămintelor culturale, cu modificările şi completările ulterioare;

- O.G. nr. 51/1998 privind îmbunătăţirea sistemului de finanţare a programelor şi proiectelor culturale, cu modificările şi completările ulterioare, în special art.32;

- art. 1 alin. 2 lit. a, art. 19 alin. 1 lit. a, art. 54 și ale art. 68-69 din Legea nr. 273/2006 privind finanţele publice, cu modificările şi completările ulterioare;

În temeiul prevederilor art. 87 alin. 1, art. 110 alin. 1, art. 129 alin. 1, 2 și 7 lit. a, d-f, art. 139 alin. 3 lit. a, art. 196 alin. 1 lit. a și art. 197-200 din O.U.G. nr. 57/2019 privind Codul administrativ, cu modificările și completările ulterioare.

Ținând cont de necesitatea și oportunitatea acestui proiect îl supun spre aprobare în forma prezentată cu respectarea atribuțiilor ce vă sunt date de legea administrației publice locale.

Călan,

15.06.2022

**PRIMAR,**

**Iovănesc Filip Adrian**

**PRIMĂRIA ORAŞULUI CĂLAN**

**Serviciul Financiar**

**RAPORT DE SPECIALITATE nr. 58 / 29 / 2022**

la proiectul de hotărâre nr.58/2022 pentru aprobarea Programului manifestărilor social-comunitare, cultural-artistice și de divertisment care se vor organiza pe parcursul anului 2022 în orașul Călan

Serviciul Financiar din cadrul Primăriei oraşului Călan, prin şef - serviciu Dan Elena, analizând proiectul de hotărâre referitor la aprobarea Programului manifestărilor social-comunitare, cultural-artistice și de divertisment care se vor organiza pe parcursul anului 2022 în Orașul Călan și referatul de aprobare al primarului orașului Călan la proiectul de hotărâre, constată:

Prin referatul de aprobare nr. 58/28/15.06.2022,Primarul orașului Călan propune elaborarea unui proiect de hotărâre cu privire la aprobarea principalelor manifestări social-comunitare, cultural-artistice și de divertisment care se vor organiza pe parcursul anului 2022 în Orașul Călan.

1. NECESITATEA ŞI OPORTUNITATEA PROIECTULUI

Proiectul de hotărâre propus are ca scop aprobarea principalelor manifestări social-comunitare, cultural-artistice și de divertisment care se vor organiza pe parcursul anului 2018 în Orașul Călan, conform anexei care face parte integrantă din hotărâre.

Aprobarea acestora este necesară şi oportună deoarece activitatea social-comunitară, cultural-

artistică și de divertisment a orașului trebuie diversificată prin acţiuni care marchează momente importante din istoria acestei localităţi și dorințele cetățenilor.

2. ANALIZA ECONOMICĂ ŞI TEHNICĂ

Pentru finanţarea cheltuielilor legate de organizarea tuturor manifestărilor din anexă, se vor aloca sume din bugetul local secţiunea de funcţionare de la capitolul 67.02 - „Cultură,recreere şi religie”, precum şi din sume provenite din sponsorizări ce se vor încasa pe parcursul anului 20122.

Justificarea şi decontarea cheltuielilor ocazionate de organizarea acestor manifestări se va realiza pe baza de acte doveditoare.

3. BENEFICIU PENTRU COMUNITATE

Primăria orașului Călan, prin Comisia pentru învăţământ, sănătate, protecţie socială, cultură, activităţi sportive şi de agrement, administraţie publică locală, juridic, apărarea ordinii şi liniştii publice, respectarea drepturilor şi libertăţilor cetăţeanului a Consiliului local al oraşului Călan, organizează şi îndruma aceste activităţi, asigură promovarea evenimentelor organizate în scopul satifacerii dorințelor cetățenilor comunităţii locale asigurând totodată un ambient plăcut pentru populația orașului Călan.

Bogăția formelor de manifestări propuse demonstrează puterea de voinţă şi de creaţie a comunităţii locale oferind o paletă de opţiuni în care se regăsesc toate categoriile sociale.

4. LEGALITATEA

Susținerea din punct de vedere legal este fundamentată de prevederile:

- Legii nr.317/2021 - Legea bugetului de stat pe anul 2022,

- art. 3 din O.U.G. nr. 118/2006 privind înființarea, organizarea şi desfășurarea activităților așezămintelor culturale, cu modificările şi completările ulterioare;

- O.G. nr. 51/1998 privind îmbunătăţirea sistemului de finanţare a programelor şi proiectelor culturale, cu modificările şi completările ulterioare, în special art.32;

- art. 1 alin. 2 lit. a, art. 19 alin. 1 lit. a, art. 54 și ale art. 68-69 din Legea nr. 273/2006 privind finanţele publice, cu modificările şi completările ulterioare;

În temeiul prevederilor art. 87 alin. 1, art. 110 alin. 1, art. 129 alin. 1, 2 și 7 lit. a, d-f, art. 139 alin. 3 lit. a, art. 196 alin. 1 lit. a și art. 197-200 din O.U.G. nr. 57/2019 privind Codul administrativ, cu modificările și completările ulterioare.

**SERVICIUL FINANCIAR,**

**șef-serviciu Dan Elena**

**ROMÂNIA ANEXA**

**JUDEȚUL HUNEDOARA** la Proiectul de hotărâre nr.58/2022

**Orașul CĂLAN**

**CONSILIUL LOCAL**

**PROGRAMUL**

**manifestărilor social-comunitare, cultural-artistice și de divertisment care se vor organiza în orașul Călan pe parcursul anului 2022**

| Nr.  crt. | Eveniment sau manifestare | Detalii | Loc de desfășurare | Data desfășurării | Suma estimată  – lei - |
| --- | --- | --- | --- | --- | --- |
| 1. | Zilele Orașului Călan – ediția a XVI-a | Spectacole de muzică și dans, demonstrații, concursuri și întreceri sportive, parc de distracții. | Centrul orașului, aer liber. | 13-15.08.2022 | 150.000 |
| 2. | Balul Seniorilor | Manifestare de divertisment pentru seniorii Călanului, prilejuită de Sărbătorirea Zilei Internaționale a Persoanelor Vârstnice. Seară de dans, socializare și divertisment | Cantina Liceului Tehnologic ”Ovid Densușianu” Călan | 01.10.2022 | 40.000 |
| 3. | Gala „Oameni pentru Călan” 2022 , ediția I-a | Onorarea și premierea personalităților Călanului care pe parcursul anului 2022 au excelat în domenii diverse: cultură, sport, știință, învăţământ, social, afaceri, etc. | Sala de conferințe PIC | 04.11.2022 | 5.000 |
| 5. | Sărbătorile de Iarnă 2022 -Târg de Crăciun | Minispectacole de muzică, colinde, sprijinirea seniorilor și copiilor nevoiași (pachete de alimente), cadouri pentru colindători. | Primărie, liceu, aer liber | 22-25.12.2022 | 50.000 |
| 6. | Revelion 2022 | Foc de artificii | Centrul orașului | 31.12.2022 | 25.000 |
|  | **TOTAL :** | | | | **270.000** |

**Iniţiator, Avizat pentru legalitate,**

**Primarul oraşului Călan, Secretarul general al oraşului Călan,**

**Iovănesc Filip Adrian Vulpe Stelian Ioan**